ଭୁବନେଶ୍ୱର, ଜୁନ୍ ୧୩(ଲୋକାଲ ୱାୟାର): ଜାତୀୟ ଅଭିଲେଖାଗାରର ପୂର୍ବାଞ୍ଚଳ ଆଞ୍ଚଳିକ କେନ୍ଦ୍ର ତରଫରୁ ଆନ୍ତର୍ଜାତିକ ଅଭିଲେଖ ଦିବସ ପାଳିତ ହୋଇଯାଇଛି । ଏହି ଅବସରରେ ବିଶିଷ୍ଟ ଐତିହାସିକ ଡ. କୈଳାଶ ଚନ୍ଦ୍ର ଦାଶ ଅଭିଲେଖାଗାର ତରଫରୁ "ହୋମଲ୍ୟାଣ୍ଡ୍ ଅଫ୍ ସାରୋଳା ଦାସଃ ଏ ରିଭିଜିଟ୍'ଶୀର୍ଷକ ଏକ ବକ୍ତୃତା ଦେଇଥିଲେ ।
ଡ. ଦାଶ କହିଥିଲେ ଯେ, ଝଙ୍କଡ଼ ପର୍ଗଣାର କନକପୁର ଅଞ୍ଚଳ ଆଦିକବି ସାରଳା ଦାସଙ୍କ ନିଜସ୍ୱ ବାସଭୁମି ବୋଲି ବିଶ୍ୱାସ କରାଯାଏ । ସେ ତାଙ୍କ ମହାଭାରତରେ ତାଙ୍କ ନିଜ ବାସସ୍ଥଳି କନକାବତୀ ପାଟଣା ନିକଟସ୍ଥ ଜଂଖେରପୁର ଗାଁ ବୋଲି ଉଲ୍ଲେଖ କରିଛନ୍ତି । ଯେଉଁ ଗ୍ରାମର ଅଧିଷ୍ଠାତ୍ରୀ ଦେବୀ ସାରଳା ।
ବିଗତବର୍ଷର ଅନେକ ଗବେଷକ ଓ ଐତିହାସିକ ମନମୋହନ ଚକ୍ରବର୍ତ୍ତୀ, ମୃତ୍ୟୁଞ୍ଜୟ ରଥ, ଗୋପୀନାଥ ନନ୍ଦଶର୍ମା ଓ କୃଷ୍ଣଚନ୍ଦ୍ର ପାଣିଗ୍ରାହୀ ପ୍ରମୁଖ ମହାଭାରତର ଏହି ତଥ୍ୟ ଆଧାରରେ ସାରଳା ଦାସଙ୍କ ବାସଭୂମି ଆଧୁନିକ କନକପୁର ଅଞ୍ଚଳ ବୋଲି ନିର୍ଣ୍ଣୟ କରିଛନ୍ତି ।
କନକାବତୀ ପାଟଣା ଓ ଜଂଖେରପୁର ସହିତ କନକପୁର ଓ ଝଙ୍କଡ଼ର ଊଚ୍ଚାରଣଗତ ସାମ୍ୟ ଥିବାରୁ ସେମାନେ ଏହି ଦୁଇ ସ୍ଥାନକୁ କବିଙ୍କର ବାସସ୍ଥାନ ବୋଲି ଚିହ୍ନିତ କରିଛନ୍ତି । କିନ୍ତୁ ସାରଳା ଦାସ ତାଙ୍କ ମହାଭାରତରେ କନକାବତୀ ପାଟଣା, ଚନ୍ଦ୍ରଭାଗା ନଦୀ ଓ ମହୋଦଧି ନିକଟସ୍ଥ ବୋଲି ଯାହା ବାରମ୍ବାର ଉଲ୍ଲେଖ କରିଛନ୍ତି, ତାହା ଉପରୋକ୍ତ ଆଲୋଚକମାନେ ଆଦୌ ବିଚାରକୁ ନେଇନାହାନ୍ତି । ତା'ଛଡ଼ା ତାଙ୍କ ଗାଁ ନାମକୁ ସେ "ସାରୋଳ' ଓ ତାଙ୍କ ଅଧିଷ୍ଠାତ୍ରୀ ଦେବୀଙ୍କୁ ସେ "ସାରୋଳ ଚଣ୍ଡୀ' ବୋଲି ଲେଖି ନିଜକୁ "ସାରୋଳ ଦାସ' ବୋଲି ଲେଖିଛନ୍ତି ।
ଏ ସବୁ କଥା ବିଚାରକୁ ନେଲେ ସାରଳା ଦାସଙ୍କୁ ଆଧୁନିକ ଝଙ୍କଡ଼ ପର୍ଗଣା ସହିତ ସଂପୃକ୍ତ କରିହେବ ନାହିଁ । ବରଂ ତାଙ୍କ ବାସସ୍ଥାନ କୋଣାର୍କ ନିକଟବର୍ତ୍ତୀ ହେବା ଅଧିକ ଯୁକ୍ତିଯୁକ୍ତ ହେବ ।
ପୂର୍ବ ଆଲୋଚକଙ୍କ ଏହି ଶୂନ୍ୟସ୍ଥାନକୁ ପ୍ରଥମେ ଗୋପିନାଥ ମହାନ୍ତି ଲକ୍ଷ୍ୟ କରି ସାରଳା ଦାସଙ୍କ ଗାଁ କୋଣାର୍କ ନିକଟ କଣିଆ ହେବା ସଂଭାବନା ଅଧିକ ବୋଲି ମତ ଦେଇଥିଲେ । ଏଥିପାଇଁ ଗୋପୀନାଥ ମହାନ୍ତି, ଛପା ମହାଭାରତ ଉପରେ ନିର୍ଭର ନ କରି ନିଜେ ସଂଗ୍ରହ କରିଥିବା କେତେକ ସାରଳା ମହାଭାରତ ପୋଥିରୁ ଉକ୍ତ ମତ ଦେଇଥିଲେ ।
କିନ୍ତୁ ତାଙ୍କର ଏହି ମତକୁ ସେତେବେଳେ କୌଣସି ଗବେଷକ ଗୁରୁତ୍ୱ ଦେଇ ନ ଥିଲେ । ପରବର୍ତ୍ତୀ ସମୟର କିଛି ଗବେଷକ ଏହି ମତବାଦର ଗୁରୁତ୍ୱକୁ ଉପଲବ୍ଧି କରି ଏହା ଉପରେ ଅଧିକ ଗବେଷଣା ଜାରି ରଖିଛନ୍ତି ।
ଡ. ଦାଶଙ୍କ ମତରେ ସାରଳା ଦାସ ଚନ୍ଦ୍ରଭାଗା ନଦୀକୁ ସୂଚକ ଭାବରେ ବ୍ୟବହାର କରିଥିବାରୁ ତାଙ୍କ ବାସସ୍ଥାନ କୋଣାର୍କ ଠାରୁ ବେଶୀ ଦୂରରେ ହେବା କଥା ନୁହେଁ । କିନ୍ତୁ ଝଙ୍କଡ଼ ଅଞ୍ଚଳରେ ଚନ୍ଦ୍ରଭାଗା ବୋଲି କୌଣସି ନଦୀ ନ ଥିବାରୁ ସେହି ସ୍ଥାନକୁ ସାରଳା ଦାସଙ୍କ ବାସଭୂମି ବୋଲି କିପରି ବିବେଚନା କରାଯିବ? ତେଣୁ ସତ୍ୟର ସନ୍ଧାନ କରିବାକୁ ଯାଇ ଗବେଷକମାନେ ଏହିପରି ଏକ ଗୁରୁତ୍ୱପୁର୍ଣ୍ଣ ତଥ୍ୟକୁ ଏଡ଼ାଇ ଦେବା ଉଚିତ ନୁହେଁ ।
ତା'ଛଡ଼ା ସାରଳା ଦାସଙ୍କ ମହାଭାରତରେ ବହୁ ଭୌଗଳିକ ଓ ଦେବଦେବୀ ପୀଠର ବର୍ଣ୍ଣନା ରହିଛି, ଯାହା ତାଙ୍କୁ ପ୍ରାଚୀ ଓ କୋଣାର୍କ ସହିତ ଅଧିକ ପରିଚିତ ଥିବା ସୂଚନା ମିଳିଥାଏ ।
ମାତ୍ର ବର୍ତ୍ତମାନର କନକପୁର କିମ୍ବା ଝଙ୍କଡ଼ ବିଷୟରେ ସେପରି କୌଣସି ବର୍ଣ୍ଣନା ମିଳେ ନାହିଁ । ତେଣୁ ସ୍ୱର୍ଗତ ଗୋପନାଥ ମହାନ୍ତି ସାରଳା ଦାସଙ୍କ ବାସସ୍ଥାନ ପ୍ରାଚୀ ନଦୀ ତଟର କଣିଆ ଗାଁ ବୋଲି ଯାହା ଅନୁମାନ କରିଛନ୍ତି ତାହା ଆପାତତଃ ଠିକ୍ ବୋଲି ମନେହୁଏ । କାରଣ ଏହି କଣିଆ ହିଁ ସାରଳା ଦାସଙ୍କ ବର୍ଣ୍ଣିତ କନକାବତୀ ବା କଣୟାବତୀ ପାଟଣା ।
ସଭା ପ୍ରାରମ୍ଭରେ ଜାତୀୟ ଅଭିଲେଖାଗାରର ସହ ନିର୍ଦ୍ଦେଶକ ଡ. ଲଲାଟେନ୍ଦୁ ଦାସ ମହାପାତ୍ର ତାଙ୍କ ସ୍ୱାଗତ ଭାଷଣ ଦେଇଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
